Paterna reduirà en 379 tones les seues emissions de CO₂ i estalviarà 150.000 euros amb la millora de l'enllumenat públic
19/01/2021

# Paterna reduirà en 379 tones les seues emissions de CO₂ i estalviarà 150.000 euros amb la millora de l'enllumenat públic

[![Paterna reducirá en 379 toneladas sus emisiones de CO2 y ahorrará 150.000 euros con la mejora del alumbrado público ](/images/noticias/2021/01/6893/6893_lg.jpg)](/images/noticias/2021/01/6893/6893_lg.jpg)

19.01.2021

El projecte de millora lumínica, que suposa d'una inversió de 3.054.242 euros, s'executarà amb els 2,4 milions d'euros del superàvit pressupostari de 2019 i es completarà amb romanents de tresoreria

El pla de millora de l'enllumenat públic que es durà a terme en tota la ciutat aconseguirà, a més d'augmentar la seguretat ciutadana, disminuir les emissions de CO₂ a l'atmosfera de Paterna en 378,77 tones a l'any i obtindre un estalvi econòmic estimat anual total d'uns 150.000 euros a l'any, tant per estalvi de potència contractada com de consum d'energia.  
  
Així ho ha revelat hui la Tinenta Alcalde de Seguretat, Mobilitat i Transició Ecològica, Núria Campos al mateix temps que ha recordat que “aquest projecte, que suposa d'una inversió de 3.054.242 euros, s'executarà amb els 2,4 milions d'euros del superàvit pressupostari de 2019 i es completarà amb romanents de tresoreria”.  
  
La millora de l'enllumenat públic va ser el projecte més votat pels veïns i veïnes en el procés de participació pública sobre les Inversions Financerament Sostenibles i Obertes que el consistori va realitzar a la fi del 2019 i consistirà en la substitució de 6.000 lluminàries per llums LED i l'elevació de 3.560 columnes d'enllumenat a La Canyada.  
  
Tal com ha destacat Campos “amb aquesta millora no sols donem compliment a l'elecció dels veïns i veïnes sinó que a més augmentem la seguretat ciutadana i continuem amb la conversió de Paterna en una ciutat molt més sostenible i eficient econòmica i energèticament”.  
  
Aquesta mesura se suma a altres iniciatives impulsades per l'equip de govern socialista per a complir amb els Objectius de Desenvolupament Sostenible com la instal·lació de plaques solars en cinc centres educatius de Paterna, que suposaran una reducció d'emissions de CO₂ de 90,96 tones anuals i un estalvi de 23.688 euros a l'any.